Úradný vestník 201 E , 18/08/2005 S. 0069 - 0071



P6_TA(2004)0057 Nástroj finančnej pomoci (Cyprus) * Legislatívne uznesenie Európskeho parlamentu o návrhu nariadenia Rady o vytvorení nástroja finančnej pomoci na podporu hospodárskeho rozvoja komunity cyperských Turkov (KOM(2004) 0465 - KOM(2004)0696 - 13195/2004 - C6-0098/2004 - 2004/0145(CNS)) (Konzultačný postup) Európsky parlament, - so zreteľom na návrh Komisie predložený Rade (KOM(2004)0465) [1] a zmenený a doplnený návrh (KOM(2004)0696) [1], - so zreteľom na návrh nariadenia Rady (13195/2004), - so zreteľom na článok 308 Zmluvy o ES, v súlade s ktorým Rada konzultovala s Parlamentom (C6-0098/2004), - so zreteľom na článok 51 rokovacieho poriadku, - so zreteľom na správu Výboru pre zahraničné veci a stanovisko Výboru pre rozpočet (A6-0032/2004), 1. schvaľuje zmenené a doplnené znenie návrhu Komisie; 2. sa domnieva, že finančná bilancia priložená k návrhu Komisie bude kompatibilná s hornou hranicou uvedenou vo finančnom výhľade bez toho, aby museli byť obmedzené výdavky na iné oblasti politiky, ak rozpočtový orgán rozhodne o finančných prostriedkoch pre tento návrh; 3. žiada Radu, aby v čo najkratšom čase dosiahla férové a spravodlivé rozhodnutie o otázke obchodných vzťahov; 4. vyzýva Komisiu, aby zodpovedajúcim spôsobom zmenila svoj návrh, v súlade s článkom 250 ods. 2 Zmluvy o ES; 5. vyzýva Radu, aby oznámila Parlamentu, ak sa hodlá odkloniť od ním schváleného textu; 6. žiada Radu o opätovnú konzultáciu s Parlamentom, ak mieni podstatne pozmeniť a doplniť návrh Komisie; 7. poveruje svojho predsedu, aby túto pozíciu odovzdal Rade a Komisii. TEXT NAVRHNUTÝ KOMISIOU | POZMEŇUJÚCE A DOPLŇUJÚCE NÁVRHY PARLAMENTU | Pozmeňujúci a doplňujúci návrh 1 Odôvodnenie 1 (1) Európska rada opakovane zdôraznila, že vo veľkej miere uprednostňuje pristúpenie znovuzjednoteného Cypru. Doteraz sa však nedosiahla úplná dohoda. | (1) Európska rada a Európsky parlament opakovane zdôraznili, že vo veľkej miere uprednostňujú pristúpenie znovuzjednoteného Cypru. Doteraz sa však nedosiahla úplná dohoda. | Pozmeňujúci a doplňujúci návrh 3 Článok 3 ods. 2 2. Komisii pomáha výbor tak, ako to ustanovuje článok 9 ods. 1 nariadenia Rady (EHS) č. 3906/89, ktorý sa skladá zo zástupcov členských štátov, a ktorému predsedá zástupca Komisie. | 2. Komisii pomáha výbor tak, ako to ustanovuje článok 9 ods.1 nariadenia Rady (EHS) č. 3906/89, ktorý sa skladá z jedného zástupcu z každého členského štátu, a ktorému predsedá zástupca Komisie. | Pozmeňujúci a doplňujúci návrh 4 Článok 5 ods. 1 1. Toto nariadenie sa realizuje v súlade s ustanoveniami hlavy 4 časti 2 nariadenia Rady 1605/2002. Všetky individuálne zákonné záväzky vzťahujúce sa na pomoc v rámci tohto nariadenia sa uzatvárajú najneskôr do troch rokov po dni vzniku rozpočtového záväzku. | 1. Toto nariadenie sa realizuje v súlade s ustanoveniami nariadenia Rady (ES, Euratom) č.1605/2002. Všetky individuálne zákonné záväzky vzťahujúce sa na pomoc v rámci tohto nariadenia sa uzatvárajú najneskôr do troch rokov po dni vzniku rozpočtového záväzku. | Pozmeňujúci a doplňujúci návrh 5 Článok 5b (nový) | Článok 5b Všetky zmeny mandátu agentúry, prekračujúce súčasný rámec stanovený v nariadení (ES) č. 2667/2000, takisto podliehajú príslušným rozpočtovým postupom. | Pozmeňujúci a doplňujúci návrh 6 Článok 6a (nový) | Článok 6a Každý projekt financovaný podľa tohto nariadenia by sa mal preskúmať s tým cieľom, aby sa zistilo, či nezasahuje do vlastníckych práv ktoréhokoľvek občana Európskej únie. | Pozmeňujúci a doplňujúci návrh 7 Článok 8 Komisia predloží každý rok Európskemu parlamentu a Rade správu o uplatňovaní pomoci Spoločenstva v rámci tohto nástroja. Správa obsahuje informácie o aktivitách, ktoré sú financované počas roka a o zisteniach monitoringu, a nachádza sa v nej aj hodnotenie výsledkov dosiahnutých prostredníctvom uplatňovania pomoci. | Komisia predloží každý rok do 1. mája Európskemu parlamentu a Rade správu o uplatňovaní pomoci Spoločenstva v rámci tohto nástroja v predchádzajúcom roku. Správa obsahuje informácie o aktivitách, ktoré sú financované počas toho roka a o zisteniach monitoringu, a nachádza sa v nej aj hodnotenie výsledkov dosiahnutých prostredníctvom uplatňovania pomoci. | Pozmeňujúci a doplňujúci návrh 8 Článok 9 V prípade komplexného urovnania cyperského problému, Rada na základe návrhu Komisie jednomyseľne rozhodne o potrebných úpravách predmetného nariadenia. | V prípade komplexného urovnania cyperského problému, Rada na základe návrhu Komisie a po konzultácii s Európskym parlamentom jednomyseľne rozhodne o potrebných úpravách predmetného nariadenia. | [1] Zatiaľ neuverejnený v úradnom vestníku. --------------------------------------------------